30. maj 2008.

Beograd/ Srbija (Beta) - Potpredsednik Demokratske stranke Srbije (DSS) Aleksandar Popović rekao je u petak da je njegova stranka primila k znanju da je Demokratska stranka (DS) prekinula svaku saradnju sa njima i da će sada organi DSS odlučiti da li će i kada obnoviti saradnju sa demokratama.

"Izjava Olivera Dulića da je DS odlučila da više neće sarađivati sa DSS dok je na njenom čelu Vojislav Koštunica predstavlja odluku i izbor DS.

Prekid saradnje će potrajati jer su Koštunicu legitimni organi stranke izabrali da vodi DSS narednih četiri godine", navodi se u izjavi Popovića dostavljenoj agenciji Beta.

DSS prima k znanju da je DS prekinula sa nama svaku saradnju i organi stranke će odlučiti pod kojim uslovima će biti moguće obnoviti bilo kakvu saradnju sa DS, rekao je potpredsednik DSS.

„Popović (DSS) oštro kritikovao izjavu Olivera Dulića" Новинска агенција Бета, 30. мај 2008. (српски)